সস্তা জনপ্রিয়তা অর্জনের জন্য তথাকথিত কিছু বুদ্ধিজীবী কাজ করেন এটা ঠিক, তবে এবারের চলচ্চিত্রটি নির্মিত হয়েছে সেই ছকেই এত সরলীকরণ করে বোঝা সম্ভব নয়। এর নেপথ্যে আরো কোনো গভীর ষড়যন্ত্র থাকা অসম্ভব নয়। মহানবী সা:-কে নিয়ে কার্টুন আঁকা, তারপর যুক্তরাষ্ট্রের এক পাদ্রি এবং আফগানিস্তানে মার্কিন ঘাঁটিতে কুরআন পোড়ানোর ক্ষোভ এখনো প্রশমিত হয়নি। এসব ঘটনার পর এবার ‘সন্ত্রাসী’ পোশাক পরা কল্পিত মরুভূমির ভিডিও প্রকাশ করা হলো । শুনেছি ওই বিকারগ্রস্ত উন্মাদ প্রকৃতির চলচ্চিত্রকার আত্মগোপন করেছেন। কিন্তু তিনি বা তার মদদদাতারা যা চেয়েছিলেন, তা তো পেয়েই গেলেন। মুসলিম বিক্ষোভকারীদের হাতে এক রাষ্ট্রদূত শ্বাসরুদ্ধ হয়ে মারা গেলেন, আর এতে ইসলামকে সহিংস ধর্ম বলে যে প্রচারণা চালানো হয়, তা প্রমাণ করার সুযোগ মিলে গেল। অখ্যাত চলচ্চিত্রকার বোধকরি এটাই চেয়েছিলেন। তার প্রভু এবং পৃষ্ঠপোষকদেরও ভিন্ন লক্ষ্য ছিল বলে মনে হয় না।